αρχοντος δαμωνος του ξενοστρατου μηνος ποιτροπιου βουλευοντων ταν πρωταν εξαμηνον βαβυλου κλεωνος διωνος επι τοισδε απεδοτο πολυξενος οξυλου συνευδοκεοντων και των υιων αυτου οξυλου και ξεν[ε]α τωι απολλωνι τωι πυθιωι σωμα ανδρηον ωι ονομα μαγας το γενος αραβα τιμας αργυριου μναν τεσσαρων καθως επιστευσε μαγας τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα βιον. βεβαιωτηρ κατα τον νομον τας πολιος αριστοδαμος γλαυκια. ει δε τις απτοιτο μαγα επι καταδουλισμωι βεβαιον παρεχοντων τωι θεωι ταν ωναν ο τε αποδομενος και ο βεβαιωτηρ. ομοιως δε και οι παρατυγχανοντες κυριοι εοντων συλεοντες μαγαν ως ελευθερον εοντα αζαμιοι εοντες και ανυποδικοι πασας δικας και ζαμιας. μαρτυροι τοι ιερεις του απολλωνος δρομοκλειδας αρχων και οι αρχοντες βαβυλος κλεων διων και ιδιωται σωσιπατρος κλεωνδας υβριας δαμων ξενοστρατου λαχαρης μενης τιμοκριτος.
Phokis — Delphi — 140-100 BC
 140-100 BC